Putin: Integrarea țărilor scandinave în NATO nu va îmbunătăţi securitatea Europei.
Administraţia Putin a avertizat că eventuala integrare a Finlandei şi Suediei în NATO nu va contribui la îmbunătăţirea securităţii Europei. Serghei Riabkov, adjunct al ministrului rus de Externe, a avertizat că deciziile Finlandei şi Suediei sunt,,erori" care vor avea,,consecinţe semnificative". Secretarul de Stat american, Antony Blinken, s-a declarat duminică,,încrezător" NATO va ajunge la un acord pentru admiterea țărilor scandinave.
Eventuala integrare a Finlandei şi Suediei în Alianţa Nord-Atlantică nu va contribui la îmbunătăţirea securităţii Europei, a avertizat luni Administraţia Vladimir Putin, conform cotidianului Le Figaro."Suntem convinşi că intrarea Finlandei şi Suediei în NATO nu va consolida şi nici nu va îmbunătăţi arhitectura de securitate a continentului nostru", a declarat luni Dmitri Peskov, purtătorul de cuvânt al Preşedinţiei Rusiei.Reprezentantul Kremlinului a exprimat,,preocupare" în legătură cu deciziile Finlandei şi Suediei de a cere aderarea la NATO şi a atras atenţia că Rusia va urmări atent,,implicaţiile în materie de securitate".Luni dimineaţă, Serghei Riabkov, adjunct al ministrului rus de Externe, a avertizat că deciziile Finlandei şi Suediei sunt,,erori" care vor avea,,consecinţe semnificative".Guvernul Suediei a anunţat luni că a informat oficial Palatul Regal de la Stockholm despre decizia de a depune cerere pentru aderarea la NATO. La rândul său, Finlanda a decis săptămâna trecută depunerea unei cereri privind aderarea la NATO, în contextul temerilor privind activităţile militare ale Rusiei.Secretarul de Stat american, Antony Blinken, s-a declarat duminică,,încrezător" că Alianţa Nord-Atlantică va ajunge la un acord pentru admiterea Finlandei şi Suediei, în pofida obiecţiilor formulate de Turcia.